Kneecap

**Kneecap** er en hiphop-gruppe fra Belfast i Nord-Irland, bestående av Mo Chara, Móglaí Bap og DJ Próvaí,  kunstnernavnene til henholdsvis Liam&nbsp;Óg Ó&nbsp;hAnnaidh, Naoise Ó&nbsp;Cairealláin og J.&nbsp;J. Ó&nbsp;Dochartaigh. 

Kneecap rapper på en blanding av engelsk og irsk. Deres første singel, *CEARTA* (irsk for «rettigheter»), ble utgitt i 2017, etterfulgt av debutalbumet deres, *3CAG*, i 2018. I 2024 utkom gruppens andre studioalbum, *Fine Art*, og en biografisk film, *Kneecap*.

Kneecap har vært kilde til offentlig debatt om ytringsfrihet og forholdet mellom Irland og Storbritannia.  Gruppens tekster omhandler irsk republikanisme, irske språkrettigheter og ungdomskulturen i Belfasts arbeiderklasse. Gruppen har også offentlig uttrykket støtte til palestinsk nasjonalisme og fordømmelse av folkemordet i Gaza. 

## Navn og image
Navnet Kneecap er et ordspill. Det er en referanse til praksisen *kneecapping* (på norsk «kneskåling»). *Kneecapping* ble brukt av nord-irske republikanske paramilitære grupper som straffeangrep mot såkalt «politiske» kriminelle, inkludert narkotikalangere, som en form for selvtekt. Dessuten høres den irske frasen «» ut som «kneecap him» (på norsk «kneskål ham»). Frasen betyr «jeg tror ikke det».

Ifølge Móglaí Bap er navnet Kneecap ironisk ment, siden gruppen synger «om ting som ville gjort at vi ble kneecapped» (på engelsk: "about things that would get us kneecapped"), som for eksempel narkotika.

Kneecaps logo er basert på balaklavaene brukt av paramilitære under konflikten i Nord-Irland. DJ Próvaí pleier å ha på en balaklava med irske farger til konserter.   

Kunstnernavnet Mo Chara betyr «min venn» på irsk. Navnet Móglaí Bap er en referanse til rapperens bollesveis som barn, som lignet karakteren Mowgli i *[[Jungelboken (film fra 1967)|Jungelboken]]*. DJ Próvaís navn stammer fra det provisoriske IRA. 

## Historie
Kneecaps første singel «CEARTA» er løst basert på Móglaí Baps egne opplevelser. Dagen før et opptog til støtte for *The Identity and Language (Northern Ireland) Act 2022* (en lov som anerkjenner irsk som offisielt språk Nord-Irland), spraymalte Móglaí Bap sammen med en venn ordet «» (irsk for "rettigheter") på et busstopp i Belfast. Móglaís venn ble pågrepet for taggingen, og tilbrakte en natt på politistasjon. Han nektet å forklare seg på engelsk, og insisterte på å snakke irsk til politiet.

«CEARTA» ble utestengt fra den irske radiostasjonen  (RnaG) grunnet «referanser til narkotika og banning». Fans av Kneecap startet en underskriftskampanje for å få sangen på lufta. Kampanjen nådde opp på 700 underskrifter. Kneecap forsvarte sangen som «en karikatur av livet i Vest-Belfast» og «et satirisk innblikk i ungdommers liv, spesielt ungdommer i Vest-Belfast».

Gruppens første album, *3CAG*, ble utgitt i 2018. Tittelen refererer til MDMA: 3CAG er en forkortelse av ** - irsk for *tre konsonanter og en vokal;* slang for stoffet.  *3CAG* er beskrevet i *The Skinny* som «en uimotståelig samling av støyende hiphop som smeltet irsk og engelsk språk sammen med svart humor», og i *[[The Guardian]]* som «i samme grad selvbevisst og skrytende, samtidig som den veksler mellom kvelder på byen og hverdagsrealiteten av å vokse opp i Nord-Irland etter konflikten der».  

Kneecap ble i februar 2019 fordømt av Christopher Stalford (parlamentsmedlem for Belfast South Democratic Unionist Party (DUP)), etter at videoer som viste gruppen rope «Brits Out» på en konsert i Empire Music Hall i Belfast ble lagt ut på netttet. Konserten inntraff dagen etter at den daværende hertugen av Cambridge og hertuginnen av Cambridge hadde besøkt konsertsalen. 

Trioen ga ut singelen «MAM» i 2021 som en hyllest til mødrene sine. Sangen ble ansett som et skifte bort fra deres vanlige stil. Mo Chara uttalte i et intervju at gruppen ønsket å vise at «Vi ønsket å gjøre noe litt sentimentalt, vi vil ikke bare pakke oss inn i maskulinitet hele tiden». Trioen avslørte også på Instagram at Móglaí Baps mor hadde begått selvmord før sangen var klar for utgivelse, og at alle inntektene fra sangen ville gå til The Samaritans (en veldedig gruppe som hjelper suicidale og pårørende til selvmordsofre). 

## Referanser